Osteoporoza nu reprezintă o contraindicație propriu-zisă pentru implanturile dentare deoarece implanturile moderne au o suprafață specială care permit integrarea în orice tip de os.Totuși, dacă pacientul folosește medicamente de tipul bifosfonaților pentru osteoporoză, sunt total contraindicate manoperele chirurgicale de tipul extracției dentare sau inserarea implanturilor dentare fiindcă ele pot duce la complicații grave. Pentru a beneficia totuși de implanturi dentare, pacientul trebuie să întrerupă tratamentul pe o perioadă de minim 6 luni iar ulterior să realizeze o analiză de sânge specială cunoscută sub numele de Beta Cross Laps care ne va indica dacă metabolismul osos este restabilit.